L 253/8 Jurnalul Oficial al Uniunii Europene 29.9.2011 REGULAMENTUL (UE) NR. 965/2011 AL CONSILIULUI din 28 septembrie 2011 de modificare a Regulamentului (UE) nr. 204/2011 privind măsuri restrictive având în vedere situația din Libia CONSILIUL UNIUNII EUROPENE, având în vedere Tratatul privind funcţionarea Uniunii Europene, în special articolul 215, având în vedere Decizia 2011/625/PESC a Consiliului din 22 septembrie 2011 de modificare a Deciziei 2011/137/PESC privind măsuri restrictive având în vedere situația din Libia ('), având în vedere propunerea comună a Înaltului Reprezentant al Uniunii pentru afaceri externe şi politica de securitate și a Comisiei Europene, întrucât: (1)  La 2 martie 2011, Consiliul a adoptat Regulamentul (UE) nr. 204/2011 privind măsuri restrictive având în vedere situația din Libia (?). (2) Ca urmare a Rezoluției Consiliului de Securitate al ONU 2009 (2011), Decizia 2011/625/PESC prevede, în special, noi derogări de la embargoul asupra armelor, ajustări privind îngheţarea activelor anumitor entități libiene și cu privire la posibilitatea de a pune la dispoziția respec- tivelor entități fonduri sau resurse economice, precum şi reluarea anumitor zboruri libiene, în vederea sprijinirii redresării economice a Libiei. (3) Unele dintre măsurile respective intră sub incidența Tratatului privind funcționarea Uniunii Europene şi, prin urmare, pentru punerea lor în aplicare, se impune o măsură de reglementare la nivelul Uniunii, în special pentru a se asigura aplicarea lor uniformă de către operatorii economici din toate statele membre. (4) Pentru a garanta eficacitatea măsurilor prevăzute de prezentul regulament, acesta trebuie să intre în vigoare imediat după publicarea sa, ADOPTĂ PREZENTUL REGULAMENT: Articolul 1 Regulamentul (UE) nr. 204/2011 se modifică după cum urmează: 1. La articolul 3 se adaugă următorul alineat: „(6) Prin derogare de la alineatul (1), autoritățile competente din statele membre, menţionate pe site-urile enumerate în anexa IV, pot autoriza furnizarea către persoane, entităţi sau organisme din Libia de asistență tehnică, finanțare și asistență financiară în legătură cu produsele și tehnologiile incluse în Lista comună cuprinzând produsele militare, pentru securitate sau pentru asistență în materie de dezarmare acordată autorităților libiene, cu condiția ca statul membru în cauză să fi notificat, în prealabil, Comitetului pentru sancţiuni intenția sa de a acorda o autorizaţie, iar Comitetul pentru sancţiuni să nu fi ridicat obiecţii în termen de cinci zile lucrătoare de la data acestei notificări.” () JO L 246, 23.9.2011, p. 30. () JOL 58, 332011, p. 1. 2. Articolul 4a se elimină. 3. La articolul 5 se adaugă următorul alineat: „(4)  Toate fondurile şi resursele economice care aparţin, sunt în proprietatea, sunt deţinute sau controlate, la 16 septembrie 2011, de către: (a) Central Bank of Libya (Banca Centrală a Libiei); (b) Libyan Arab Foreign Bank (alias Libyan Foreign Bank) (Banca Externă Libiană); (c) Libyan Investment Authority (Autoritatea Libiană pentru Investiții); precum și (d) Libya Africa Investment Portfolio (Portofoliul de Investiţii Libia Africa) şi care sunt situate în afara Libiei la data indicată rămân înghețate.” 4. Articolul 7 se înlocuieşte cu următorul text: „Articolul 7 (1) Prin derogare de la dispozițiile articolului 5, autoritățile competente din statele membre menționate pe site-urile enumerate în anexa IV pot autoriza deblocarea anumitor fonduri sau resurse economice înghețate sau punerea la dispoziție a anumitor fonduri sau resurse economice, în condițiile pe care le consideră adecvate, după ce s-a stabilit că aceste fonduri sau resurse economice sunt: (a) necesare pentru a acoperi nevoile de bază ale persoanelor incluse pe lista din anexa II sau III sau menționate la articolul 5 alineatul (4) și ale membrilor familiilor acestora care se află în întreţinerea lor, inclusiv cheltu- ielile pentru alimente, chirie sau rate ipotecare, medi- camente sau tratamente medicale, impozite, prime de asigurare şi servicii de utilitate publică; (b) destinate exclusiv plății unor onorarii rezonabile și rambursării cheltuielilor suportate în legătură cu prestarea unor servicii juridice; (c) destinate exclusiv plăţii unor taxe ori comisioane aferente serviciilor de păstrare sau gestionare curentă a fondurilor sau a resurselor economice îngheţate; cu condiția ca, în cazul în care autorizația priveşte o persoană, o entitate sau un organism incluse pe lista din anexa II sau mențţionată la articolul 5 alineatul (4), statul membru în cauză să fi notificat Comitetului de sancţiuni decizia sa și intenția de a acorda o autorizație și acesta nu a ridicat obiecţii în termen de cinci zile lucrătoare de la notificare.